section_heading: Povijest
paragraph_text: Do kraja 19.st. flatovi su bili jedni od najpopularnijih izložbenih pasa, ali su se jednako dokazali i kao sportski i radni psi. Interes za pasminu zadržao se do prvog svjetskog rata, tada su popularnost preuzeli labradori i goldeni. U usporedbi s velikim interesom javnosti za ove pasmine, relativno slaba popularnost flatova doprinijela je tome da zadrže dobru reputaciju pasmine s dvojnom namjenom, ali malom razlikom između radnog i izložbenog psa. Dok u ostalim pasminama retrivera možemo naći velike razlike među radnim i izložbenim psima, za flatove se doista može reći da su ti tipovi ujednačeni jer jedan vrhunski izložbeni primjerak ujedno može imati i izuzetne lovačke sposobnosti.